Zu Augsburg ein bulerin was,
die neben eim balwierer saß,
des frau ir kuplet solcher maß:
durch ir haus sie den bulen oft einließe.
Ein nachtes kam ir elich man,
doch im der buler gar entran,
bant er an einer seulen an
sein weib und hart raufet, schlug und stieße.
Er ließ sie bunden stan und gieng zu bete.
die balwiererin kam und mit ir rete,
ir bul wer noch in irem haus verborgen.
die frau die schererin erbat,
das sie sich bunde an ir stat,
die weil die bulerinne spat
zum bulen schlich, bis es nahet dem morgen.